טיילה

טיילה לורה סיטל (באנגלית: Tyla Laura Seethal; נולדה ב-30 בינואר 2002), המוכרת בשם טיילה, היא זמרת-יוצרת דרום אפריקאית. בשנת 2021, היא חתמה בחברת התקליטים אפיק רקורדס, זאת לאחר ההצלחה המקומית של סינגל הבכורה שלה "Getting Late" בהשתתפות קולדרינק.

היא זכתה להצלחה בינלאומית עם הסינגל שלה "Water" משנת 2023, שהגיע לטופ 10 במדינות כמו ארצות הברית, בריטניה ואוסטרליה. זה היה גם השיר הראשון של הסולנית דרום אפריקאית שנכנס למצעד בילבורד הוט 100 מזה 55 שנים. היא הייתה מועמדת לפרס גראמי, פרסי המוזיקה של סול טריין ושני פרסי מוזיקה דרום אפריקאים. אלבום הבכורה שלה Tyla, יצא לאור ב-1 במרץ 2024.

 חיים מוקדמים 
סיטל נולדה ביוהנסבורג למשפחה צבעונית ממוצא זולו, הודי, מאוריציאני ואירי. היא סיימה בגרות בתיכון אדנגלן בשנת 2019 והייתה ראש התרבות של בית הספר באותה שנה. בזמן הלימודים, היא החלה לפרסם שירים מקוריים וגרסאות כיסוי בחשבון האינסטגרם שלה, כמו גם לשלוח אותם למספר דמויות בתעשיית המוזיקה. היא התגלתה לאחר מכן על ידי המנהל הראשון שלה, גארת פון גלן, שארגן את מפגשי ההקלטה הראשונים שלה. היא למדה לקראת תואר בהנדסת כרייה לפני שהחליטה שתעסוק בקריירה המוזיקלית.

 קריירה 
 2019–2022: "Getting Late" והצלחה ארצית 
בסוף 2019 לאחר שסיימה את התיכון, טיילה הוציאה את סינגל הבכורה שלה, "Getting Late" עם הפקה של קולדרינק, שזכתה להצלחה ארצית. וידאו הקליפ צולם על ידי המנהל שלה לסירוגין במהלך סגר שהתקיים במגפת הקורונה, הקליפ הנלווה יצא לאור בינואר 2021. הוא צבר כמה מיליוני צפיות ביוטיוב, והיה מועמד לסרטון המוזיקה של השנה בטקס פרסי המוזיקה הדרום אפריקאי ה-28 ב-2022. לאחר מכן חתמה על חוזה בחברת ההקלטות אפיק רקורדס באמצעות מיזם משותף עם Fax Records בארצות הברית במאי 2021. לאחר מכן הוציאה את הסינגלים "Overdue" באוקטובר 2021, ו-"To Last" בנובמבר 2022.

 2023–הווה: "Water", פריצת דרך בינלאומית ואלבום בכורה 
ההופעה הפומבית הראשונה של טיילה התרחשה ב-2023 במהלך אפטר פארטי דולצ'ה וגבאנה בשבוע האופנה במילאנו, לאחר צאת הסינגל שלה "Been Thinking", שזיכה את טיילה במקומות הראשונים שלה במצעד בקריירה שלה, במצעד השירים הקצביים ובמצעד R&B/Hip-Hop Airplay. העורכת אווה היילי ממגזין "פיצ'פורק" תיארה אותו כ"המנון מועדונים חלק שמתעל את להיטי הפופ-R&B המפתים של אמצע שנות ה-2000 סיארה וריהאנה". לאחר מכן, טיילה הצטרפה לזמר כריס בראון בתור מופע החימום שלו בסיבוב "Under the Influence Tour". במאי 2023, היא הוציאה את הסינגל "Girl Next Door", בהשתתפות הזמרת הניגרית איירה סטאר. ביולי 2023, הוציאה את השיר "Water", כסינגל מוביל מתוך אלבום האולפן הבכורה שלה Tyla. לאחר שנעשה אתגר ריקוד ויראלי בפלטפורמת המדיה החברתית טיקטוק, השיר הפך ללהיט 10 המובילים במדינות כמו ארצות הברית, בריטניה ואוסטרליה. זה גם הפך את טיילה לדרום אפריקאית הצעירה ביותר אי פעם ולסולנית הדרום אפריקאית הראשונה מזה 55 שנים שנכנסה למצעד בילבורד הוט 100, בעקבות "Grazing in the Grass" של יו מסקלה בשנת 1968. לאחר ההצלחה ביצעה את השיר בהופעת בכורה בשוודיה בתוכנית "The Bianca Show", ובארצות הברית בתוכנית "The Tonight Show Starring Jimmy Fallon". וידאו הקליפ לשיר, יצא ב-7 באוקטובר 2023, צבר 3 מיליון צפיות ביוטיוב בשלושה ימים. באוקטובר 2023, התארחה טיילה בגרסת רמיקס של השיר "Girls Need Love" של הזמרת סאמר ווקר, שיצא כחלק מהמיני-אלבום Girls Mix. טיילה זכתה בפרס גראמי לביצוע הטוב ביותר של מוזיקה אפריקאית עם "Water" בטקס פרסי הגראמי השנתי ה-66, ששודר בפברואר 2024.

ב-20 בנובמבר 2024, טיילה שחררה את הסינגל שלה "Tears" במסגרת פרויקט Coke Studio 2024.

באפריל 2025 טיילה הופיעה לראשונה בקואצ'לה.

 דיסקוגרפיה 
 אלבומי אולפן 
 2024: Tyla

מיני-אלבומים
 2025: WWP

הופעות
סיבובי הופעות
 2025: We Wanna Party Tour

 פרסים ומועמדויות 
שנהפרסקטגוריהעבודה מועמדתתוצאהסימוכין2024פרס גראמיהביצוע הטוב ביותר של מוזיקה אפריקאית"Water"פרסי המוזיקה הבריטיתהשיר הבינלאומי הטוב ביותרפרס המוזיקה של iHeartRadioהליריקה הטובה ביותרלהיט הטיקטוק של השנהאמן האפרוביטס של השנהטיילהפרס ה-BETפרס בחירת הצופה"Water"זמרת ה-R&B/פופ הטובה ביותרטיילההאמן החדש הטוב ביותרהאמן הבינלאומי הטוב ביותרפרס בחירת הילדים של ניקלודיאוןאמן פורץ הדרך האהוב ביותרכוכב מוזיקה עולמית אהובשיר ויראלי אהוב"Water"פרס הווידאו קליפים של MTVה-R&B הטוב ביותרהאפרוביטס הטוב ביותר האמן החדש הטוב ביותרטיילהפרס המוזיקה של MTV אירופההמופע החדש הטוב ביותרה-R&B הטוב ביותרהאפרוביטס הטוב ביותרהאמן האפריקאי הטוב ביותרפרס המוזיקה של בילבורדאמן R&B מובילזמרת R&B מובילהאמן אפרוביטס מובילאלבום R&B מובילTylaשיר R&B מוביל"Water"שיר אפרוביטס מוביל"Truth or Dare""Jump"2025פרס המוזיקה האמריקאיתזמרת R&B אהובהטיילהאמן אפרוביטס אהובפרס ה-BETהמופע הבינלאומי הטוב ביותרפרס בחירת הילדים של ניקלודיאוןשיתוף פעולה מוזיקלי אהוב"Show Me Love"כוכב המוזיקה העולמי האהובטיילהפרס הווידאו קליפים של MTVהאפרוביטס הטוב ביותר"Push 2 Start"

 הופעות ברשימות 

 2025: פורבס 30Under30

קישורים חיצוניים



 הערות שוליים 

קטגוריה:בני זולו
קטגוריה:זוכות פרס גראמי
קטגוריה:זוכי פרס המוזיקה של MTV אירופה
קטגוריה:זוכי פרס המוזיקה של בילבורד
קטגוריה:פורבס 30Under30
קטגוריה:ילידי 2002